Opel (ალბომი)
Opel — სიდ ბარეტის იშვიათი და გამოუცემელი სიმღერების კომპილაციური ალბომი, გამოსული 1988 წელს. ცნობილი იყო, რომ 1970 წელს, ალბომების The Madcap Laughs და Barrett გამოცემის შემდეგ, სტუდიურ არქივებში დარჩა სიმღერები, რომლებიც არსად იქნა წარმოდგენილი. ამ მიზეზის გათვალისწინებით, Opel შეიძლება ჩაითვალოს ნაწილობრივად სიდის სტუდიურ ალბომად - ვინაიდან 8 უცნობ სიმღერას შეიცავს. სიმღერების ნაწილი წარმოდგენილია ალტერნატიული სახელწოდებებით. მაგალითად, „Clowns And Jugglers“ არის „Octopus,“ ხოლო „Wouldn’t You Miss Me“ - „Dark Globe“. 1988 წელს გამოიცა ალბომის მხარდასაჭერი შემდგომში პრომო-დისკი (Capitol Records ‎– SPRO-79606). ფირფიტის ორივე მხარეს ჩაწერილია ერთი და იგივე სიმღერა, „Wouldn't You Miss Me (Dark Globe)“, 2:58 ხანგრძლივობის. ალბომის ბუკლეტზე წარმოდგენილია ინფორმაცია სიმღერების ჩაწერის თარიღების შესახებ. 1993 წლის ალბომების კომპილაციის Crazy Diamond შემთხვევაში, ბუკლეტს ახლავს ანოტაციები.